- Der er simpelthen drøntravlt. Sådan beskriver direktøren for Aalborg City Forening, Flemming Thingbak, stemningen i midtbyen lige nu. Julehandlen er i fuld gang, og for tredje år i træk ser det ud til, at nordjyderne køber endnu flere og dyrere gaver, end de plejer. - Jeg har løbende talt med byens butikker i de seneste ti dage, og der er enighed om, at det igen bliver en rekordjul. Folk køber dyrere ting, og de går efter kvalitet, fortæller Flemming Thingbak til aalborg.dk. Men det er ikke kun midtbyen, der trækker de julegavehungrende folk til. Også i Aalborg Storcenter har ekspedienterne travlt med finde frem og pakke ind. - Vi har ikke noget at klage over. Vi forventer at slå omsætningsrekorden fra sidste år, fortæller centerchef Bo Søndergaard.

Referat:
Julehandlen i Aalborg ser igen i år ud til at slå alle rekorder